stanford-oval/wikipedia huggingface dataset:
ทีนท็อป

| ทีนท็อป>  |
| --- | --- |
เรียงจากซ้ายไปขวา แอลโจ, ชางโจ, แคป, ชอนจี, ริคกี้ ,นีแอล
ข้อมูลพื้นฐาน
ที่เกิด: Seoul, South Korea
แนวเพลง: K-pop, dance, R&B
ช่วงปี: ค.ศ. 2010 (2010)–ปัจจุบัน
ค่ายเพลง: TOP Media  Universal D (Japan)

สมาชิก: ชอนจี  นีเอล  ริกกี้  ชางโจ
อดีตสมาชิก: แอลโจ, แคป

เว็บไซต์: official website official Japanese website
ทีนท็อป (อังกฤษ: Teen Top) กลุ่มศิลปินบอยแบนด์ สัญชาติเกาหลี ปัจจุบันเหลือสมาชิก 4 คน ประกอบสมาชิก ชอนจี, นีเอล, ริกกี้ และชางโจ  เป็นบอยแบนด์ภายใต้สังกัด TOP Media ที่ก่อตั้งขึ้นโดย  แอนดี้ ลี (Andy Lee) แห่ง ชินฮวา (Shinhwa) ในปี 2010 พวกเขาได้ปล่อยอัลบั้มแรก  Come into the World ในวันที่  9 กรกฎาคม 2010  และเดบิวท์อย่างเป็นทางการในวันถัดมา ในรายการ  MBC's Music Core โดยชื่อแฟนคลับคือ แองเจิ้ล (Angel)  ก่อนหน้านั้นมีชื่อแฟนคลับอย่างไม่เป็นทางการคือ  Andromeda.
วันที่ 9 กุมภาพันธ์ 2017 แอลโจ (L.Joe) ได้ออกแถลงอย่างเป็นทางการว่า เขาจะทำการยื่นฟ้องร้องค่ายเพลง T.O.P Media พร้อมทั้งทำการยกเลิกสัญญากับทางต้นสังกัด โดยเหตุผลที่ทำให้เขาฟ้องร้องต้นสังกัดก็คือ “เขาโดนขัดขวางในการทำกิจกรรมเดี่ยว” ทำให้เขายุติบทบาทในฐานะสมาชิก Teen Top
สมาชิก

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| ชื่อในการแสดง | ชื่อในการแสดง | ชื่อในการแสดง | ชื่อเกิด | ชื่อเกิด | ชื่อเกิด | วันเกิด | ตำแหน่ง |
| ไทย | อังกฤษ | ฮันกึล | ไทย | โรมัน | ฮันกึล | วันเกิด | ตำแหน่ง |
| แคป | C.A.P | 캡 | บัง มิน-ซู | Bang Min-soo | 방민수 |  (1992-11-04) 4 พฤศจิกายน ค.ศ. 1992 (32 ปี) | หัวหน้าวง, แร็ปเปอร์หลัก |
| ชอนจี | Chunji | 천지 | อี ชาน-ฮี | Lee Chan-hee | 이찬희 |  (1993-10-05) 5 ตุลาคม ค.ศ. 1993 (31 ปี) | นักร้องเสียงหลัก,ภาพลักษณ์ |
| นีเอล | Niel | 니엘 | อัน แดเนียล | Ahn Daniel | 안다니엘 |  (1994-08-16) 16 สิงหาคม ค.ศ. 1994 (30 ปี) | นักร้องเสียงหลัก |
| ริกกี้ | Ricky | 리키 | ยู ชาง-ฮยอน | Yoo Chang-hyun | 유창현 |  (1995-02-27) 27 กุมภาพันธ์ ค.ศ. 1995 (29 ปี) | นักร้องนำ, นักเต้นหลัก |
| ชางโจ | Changjo | 창조 | ชเว จง-ฮยอน | Choi Jong-hyun | 최종현 |  (1995-11-16) 16 พฤศจิกายน ค.ศ. 1995 (29 ปี) | นักร้องนำ, นักเต้นหลัก, น้องเล็ก |
อดีตสมาชิก

| ชื่อในการแสดง> ไทย | ชื่อในการแสดง> อังกฤษ | ชื่อในการแสดง> ฮันกึล | ชื่อเกิด> ไทย | ชื่อเกิด> โรมัน | ชื่อเกิด> ฮันกึล | วันเกิด | ตำแหน่ง |
| --- | --- | --- | --- | --- | --- | --- | --- |
| แอลโจ | L.Joe | 엘조 | อี บยอง-ฮอน | Lee Byung-hun | 이병헌 |  (1993-11-23) 23 พฤศจิกายน ค.ศ. 1993 (30 ปี) | แร็ปเปอร์หลัก |
ซีรีส์

| ปี | ชื่อเรื่อง | สมาชิก | รับบท | หมายเหตุ |
| --- | --- | --- | --- | --- |
| 2004 | Children's Chorus | นีแอล | - | - |
| 2005 | 641 Families | นีแอล | - | - |
| 2010 | I Am Legend | ทีนท็อป | นักแสดงรับเชิญ | เป็นกลุ่มไอดอลทีนท็อป |
| 2012 | Do You Know Taekwondo? | นีแอล | Myung Sung | - |
| 2013 | Two Weeks | นีแอล | นักแสดงรับเชิญ | - |
| 2014 | Flower Grandpa Investigation Unit | แอลโจ | Uhm Si Woo | นักแสดงรับเชิญใน EP.7 |
| 2014 | Entertain US | ทีปท็อป | กลุ่มไอดอลทีนท็อป | Reality Drama |
| 2014 | Sweden Laundry | ชางโจ | Yong Soo-chul | นักแสดงนำ |
| 2014 | Sweden Laundry | นีแอล | Kim Min-ho | นักแสดงรับเชิญใน EP.5 |
| 2016 | Entertrainer | แอลโจ | Seo Jae-hun | นักแสดงนำตั้งแต่ EP.6 |
รายชื่ออัลบั้ม

| 0 | 1 | 2 |
| --- | --- | --- |
|  รายชื่ออัลบั้มเกาหลี อัลบั้มเกาหลี 2013: No. 1 EPs 2011: Roman  2012: It's  2012: aRtisT  2013: Teen Top Class อัลบั้ม 2013: No. 1 Repackage Special Edition  2013: Teen Top Class Addition  2014: 20's LOVE ONE TEEN TOP - EXITO  2014: 20's LOVE TWO TEEN TOP - EXITO (Repackage) อัลบัมเดี่ยว 2010: Come into the World  2011: Transform  2012: Be Ma Girl Summer Special  2013: Come into the World: Clap Encore ซิงเกิ้ลโปรโมชัน 2011: Supa Luv A-Rex Remix |  รายชื่ออัลบัมญี่ปุ่น อัลบั้มสะสม 2012: Japan First Edition |    |
รางวัลที่ได้รับ

| Year | Award | Category | Result | Ref |
| --- | --- | --- | --- | --- |
| 2010 | So-Loved Awards (European K-Pop Awards) | Best Newcomer Male | ชนะ |  |
| 2010 | Mnet Asian Music Awards | Best New Male Artist | เสนอชื่อเข้าชิง |  |

| 2011 | So-Loved Awards (European K-Pop Awards) | Best Choreography ("Supa Luv") | ชนะ |  |
| 2011 | 18th Republic of Korea Entertainment Arts Awards | Rookie of the Year | ชนะ |  |
| 2011 | 20th Seoul Music Awards | Popularity Award | เสนอชื่อเข้าชิง |  |

| 2012 | Melon Music Awards | Bonsang | เสนอชื่อเข้าชิง |  |
| 2012 | 21st Seoul Music Awards | Bonsang | เสนอชื่อเข้าชิง |  |
| 2012 | Soompi Gayo Awards | Top Male Group (Silver) | ชนะ |  |
| 2013 | 27th Golden Disk Awards | Single Album of the Year | ชนะ |  |
| 2013 | 27th Golden Disk Awards | MSN Southeast Asia Award | เสนอชื่อเข้าชิง |  |
| 2013 | 22nd Seoul Music Awards | Bonsang | เสนอชื่อเข้าชิง |  |
| 2013 | 22nd Seoul Music Awards | Popularity Award | เสนอชื่อเข้าชิง |  |
| 2013 | Mnet Asian Music Awards | Best Male Group | เสนอชื่อเข้าชิง |  |
| 2013 | Mnet Asian Music Awards | Artist of the Year | เสนอชื่อเข้าชิง |  |
| 2014 | 23rd Seoul Music Awards | Bonsang | เสนอชื่อเข้าชิง |  |
| 2014 | 23rd Seoul Music Awards | Popularity Award | เสนอชื่อเข้าชิง |  |
แหล่งข้อมูลอื่นๆ

เว็บไซต์ทางการ (ในภาษาเกาหลี)
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
ทีเคโอ (เพลงจัสติน ทิมเบอร์เลก)

"ทีเคโอ" (อังกฤษ: TKO) เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 2 ของอัลบั้มในวันที่ 20 กันยายน ค.ศ. 2014 และได้นำไปรีมิกซ์โดยนักแร็ปเปอร์ J. Cole ,ASAP Rocky และPusha T ในชื่อเวอร์ชัน "Black Friday Remix" ซึ่งได้วางจำหน่ายเช่นเดียวกัน เนื้อหาของเพลงใช้บ็อกซิ่งเล่าถึงใครบางคนที่ถูกผลักออกไปรู้สึกกับพวกเขาเมื่อพวกเขาเห็นอดีตของพวกเขาออกไปกับผู้ชายอีกคนหนึ่ง
มิวสิกวีดิโอนี้มีความยาว 7 นาทีเผยแพร่ครั้งแรกในเดือนตุลาคม ค.ศ. 2013 และมีนักแสดง ไรลี่ คีโอ หลานสาวของเอลวิส เพรสลีย์ มาร่วมแสดงด้วย
การผลิตและองค์ประกอบ

TKO ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย เจโรม ฮาร์มอน เป็นคีย์บอร์ดในขณะที่เอลเลียต อีฟส์เล่นกีตาร์ จัสติน ทิมเบอร์เลก เป็นผู้เรียบเรียงการผลิตและเรียบเรียงเสียงร้องของเขาที่ได้รับการบันทึกเสียงไว้ที่ Larrabee Studios ในNorth Hollywood แทร็คได้รับการออกแบบโดย Chris Godbey และมิกซ์โดย Jimmy Douglass, Godbey และ Timberlake ที่ Larabee Studios ด้วยความช่วยเหลือจาก Alejandro Baima เพลงนี้มีเสียงกลองหนักและเอฟเฟกสตูดิโอกระท่อนกระแท่น
มิวสิกวีดิโอ

มิวสิกวีดิโอนี้เผยแพร่ครั้งแรกในเดือนตุลาคม ค.ศ. 2013 กำกับโดย Ryan Reichenfeld โดยมี ไรลี่ คีโอ หลานสาวของเอลวิส เพรสลีย์ รับบทเป็นแฟนสาวของทิมเบอร์เลก เปิดเพลงมาเราก็จะเห็นซีนที่ Timberlake และ Keough นั่งเฉยๆอยู่ที่ห้องรับแขกเหมือนทุกอย่างจะดูนิ่งสงบแต่สีหน้าของทั้งสองนั้นดูเฉยชา ทำให้คนดูพอจะเดาออกว่าคู่นี้รักขมเสียแล้ว และดูเหมือนสถานการณ์จะหนักกว่าเก่าเมื่อเราเห็น Timberlake โดนมัดข้อเท้าไว้กับรถและถูกลากไปตามถนนกลางทะเลทราย คงไม่ต้องบอกก็รู้ว่าใครเป็นคนขับรถ เกือบทั้ง mv ฉากระหว่างที่ Timberlake ถูกลากไปลากมาบนถนนกับฉากที่ทั้ง Timberlake และ Keough นั่งเฉยๆอยู่ที่ห้องรับแขกจะถูกตัดสลับกลับไปกลับมาตลอด แต่ในที่สุดเหมือนฉากที่พวกเราพอจะเดาออกว่าต้องมีก็มาถึง กับฉากถึงพริกถึงขิงระหว่าง Timberlake และ Keough ในห้องครัว แต่เหมือน Keough ในบทของแฟนสาวจะหลอกให้ Timberlake ตายใจเสียมากกว่า เพราะเมื่อเขาหันหลังให้เธอ Keough ก็เอากระทะฟาดเข้าที่หัวเขาจนสลบ
รายการเพลง

| --- | --- |
 Digital download "TKO" — 7:04 Digital download (Radio Edit) "TKO" (Radio Edit) — 4:48:  Digital download (Black Friday Remix) "TKO" (Black Friday Remix) featuring J. Cole, ASAP Rocky and Pusha T — 4:32
ทีเอ็นเอ เอ็กซ์โปลชั่น

| ทีเอ็นเอ เอ็กซ์โปลชั่น |
| --- | --- |
TNA Xplosion logo
ประเภท: กีฬาเพื่อความบันเทิง มวยปล้ำอาชีพ
สร้างโดย: Dixie Carter
แสดงนำ: นักมวยปล้ำTNA
ประเทศแหล่งกำเนิด: สหรัฐ
การผลิต
สถานที่ถ่ายทำ: TNA Asylum (2002 – 2004) TNA Impact! Zone (2004 – ปัจจุบัน)
กล้อง: รูปแบบ Multiple-camera setup
ความยาวตอน: ประมาณ 1 ชั่วโมง ต่อหนึ่งตอน(44 นาที และโฆษณา)
ออกอากาศ
เครือข่าย: Sun Sports (2002 – 2006)  Extreme Sports Channel (2010 – present)
ออกอากาศ: 5 ตุลาคม ค.ศ. 2002 (2002-10-05) – 6 มีนาคม ค.ศ. 2021 (2021-03-06)
ทีเอ็นเอ เอ็กซ์โปลชั่น (อังกฤษ: TNA Xplosion) เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาตั้งแค่วันที่ 5 ตุลาคม ค.ศ. 2002 จนถึงปัจจุบัน โดยถ่ายทำในรูปแบบ Multiple-camera setup ปัจจุบันทางรายการได้ออกอากาศผ่านทางช่อง Extreme Sports Channel ด้วยระบบ High-definition
ผู้บรรยาย

| ผู้บรรยาย | วันที่บรรยาย |
| --- | --- |
Mike Tenay และ Don West: 5 ตุลาคม ค.ศ. 2002 – 13 สิงหาคม ค.ศ. 2009
Mike Tenay และ Taz: 20 สิงหาคม ค.ศ. 2009 – 7 มิถุนายน ค.ศ. 2010
Jeremy Borash และ Taz: 14 มิถุนายน ค.ศ. 2010 - ปัจจุบัน
แหล่งข้อมูลอื่น

ทีเอ็นเอ เอ็กซ์โปลชั่น ที่ ทีวีดอตคอม
TNA Xplosion 2010 Opening intro
TNA Wrestling Shows เก็บถาวร 2010-06-18 ที่ เวย์แบ็กแมชชีน
ที่ราบก้นสมุทร

แผนภาพตัดตามขวางของแอ่งมหาสมุทร แสดงความสัมพันธ์ระหว่างที่ราบก้นสมุทรกับลาดตีนทวีปและร่องลึกก้นสมุทร
ภาพแสดงเขตความลึกก้นสมุทรโดยสัมพันธ์กับเขตทะเลลึกอื่นๆ
ที่ราบก้นสมุทร (อังกฤษ: Abyssal plain) เป็นที่ราบใต้น้ำตรงบริเวณก้นสมุทร โดยทั่วไปจะพบที่ความลึกระหว่าง 3,000 ถึง 6,000 เมตร และอยู่ระหว่างลาดตีนทวีปกับเทือกเขากลางสมุทร มีพื้นที่มากกว่าร้อยละ 50 ของพื้นผิวโลก มันเป็นพื้นที่ ๆ แบนและราบเรียบที่สุดแต่ได้รับการศึกษาน้อยมาก ที่ราบเหล่านี้เป็นองค์ประกอบทางธรณีวิทยาที่สำคัญของแอ่งมหาสมุทร (องค์ประกอบอื่นๆ ได้แก่ เทือกเขากลางสมุทรที่ยกตัวขึ้น และเขาก้นสมุทรที่ขนาบข้าง) นอกจากองค์ประกอบเหล่านี้แล้ว โดยปกติแอ่งมหาสมุทรมีพลัง (เชื่อมโยงกับรอยต่อของแผ่นเปลือกโลกที่เคลื่อนไหวอยู่) จะมีร่องลึกก้นสมุทรและเขตมุดตัวของเปลือกโลกรวมอยู่ด้วย
ทีโมธี ฮัตตัน

| ทีโมธี ฮัตตัน |
| --- | --- |
ฮัตตันที่งานเทศกาลภาพยนตร์ซันแดนซ์ 2006
เกิด: ทีโมธี ทาร์ควิน ฮัตตัน  (1960-08-16) 16 สิงหาคม ค.ศ. 1960 (64 ปี) แมลิบู รัฐแคลิฟอร์เนีย สหรัฐ
อาชีพ: นักแสดง ผู้กำกับ
ปีปฏิบัติงาน: 1965–ปัจจุบัน
คู่สมรส: เดบรา วิงเกอร์  (สมรส 1986; หย่า 1990) ออโรรา ฌิสการ์ แด็สแต็ง  (สมรส 2000; หย่า 2009)
บุตร: 2
ทีโมธี ทาร์ควิน ฮัตตัน (อังกฤษ: Timothy Tarquin Hutton; เกิด 16 สิงหาคม ค.ศ. 1960) เป็นนักแสดงและผู้กำกับภาพยนตร์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยมที่อายุน้อยที่สุด ขณะอายุ 20 ปี จากบทบาทคอนราด จาเรตต์ ในภาพยนตร์เรื่อง เส้นทางมนุษย์ (1980) เขายังปรากฏอยู่ในภาพยนตร์และโทรทัศน์ที่สำคัญมากมาย อย่างเช่น แท็ปส์ ตบเท้าปฏิวัติ (1981), เดอะฟัลคอนแอนด์เดอะสโนว์แมน (1985) และ สมองครึ่งหนึ่ง ฆ่าไม่หมด (1993)
ฮัตตันแสดงเป็นอาร์ชี กูดวิน ในซีรีส์ทางช่องเอแอนด์อีเรื่อง อะนีโรวูล์ฟมิสเตอรี (2000–2002), นาธาน "เนธ" ฟอร์ด ในซีรีส์ทางช่องทีเอ็นทีเรื่อง ทีมยอดจารชน ปล้นเหนือเมฆ (2008–2012) และมีบทบาทในฤดูกาลแรกของซีรีส์ระทึกขวัญเรื่อง แจ็ก ไรอัน (2018)
แหล่งข้อมูลอื่น

ทีโมธี ฮัตตัน ที่อินเทอร์เน็ตมูวีเดตาเบส
ทีโมธี ฮัตตัน ที่อินเทอร์เน็ตบรอดเวย์ดาตาเบส
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023)
ที่ราบลุ่มแม่น้ำสินธุ-คงคา

ที่ราบลุ่มแม่น้ำสินธุ-คงคา
ที่ราบลุ่มแม่น้ำสินธุ-คงคา (อังกฤษ: Indo-Gangetic Plain หรือ Indus-Ganga Plain) หรือ ที่ราบลุ่มแม่น้ำตอนเหนือของอินเดีย (North Indian River Plain) เป็นที่ราบอันอุดมสมบูรณ์ พื้นที่ 630 ล้านเอเคอร์ (2.5 ล้านตารางกิโลเมตร) บริเวณทางเหนือของเอเชียใต้  ครอบคลุมพื้นที่ส่วนใหญ่ของภาคเหนือและภาคตะวันออกของประเทศอินเดีย ส่วนตะวันออกของประเทศปากีสถาน พื้นที่ทั้งหมดของประเทศบังกลาเทศและที่ราบทางทิศใต้ของประเทศเนปาล ชื่อเรียกตั้งตามแม่น้ำสินธุและแม่น้ำคงคา และยังครอบคลุมพื้นที่เมืองขนาดใหญ่ด้วย ที่ราบมีขอบเขตทิศเหนือติดกับเทือกเขาหิมาลัยซึ่งเป็นต้นกำเนิดของแม่น้ำหลายสายและตะกอนน้ำพาที่อุดมสมบูรณ์จากแม่น้ำสองสายนี้ ที่ราบบริเวณปลายทิศใต้ คือบริเวณที่ราบสูงโชตนาคปุระ และทางทิศตะวันตกติดกับที่ราบสูงอิหร่าน
ที่ทำการไปรษณีย์

ที่ทำการไปรษณีย์แห่งแรกในกรุงเทพฯ สร้างเมื่อปี 2426
ที่ทำการไปรษณีย์ (อังกฤษ: post office) เป็นสถานที่ซึ่งไปรษณีย์จัดตั้งขึ้นเพื่อจัดการกับจดหมายหรือสิ่งของอื่นที่ส่งทางไปรษณีย์ ซึ่งอาจเป็นการรวบรวม จนกระทั่งนำจดหมายส่งถึงผู้รับ 
ที่ทำการไปรษณีย์ส่วนใหญ่เปิดให้ประชาชนทั่วไปสามารถซื้อ แสตมป์ ส่งจดหมาย พัสดุ หรือ บริการด้านอื่น ๆ ทางไปรษณีย์ บริการให้เช่าตู้ ปณ. บริการธนาณัติ บริการชำระเงิน ฯลฯ 
ซึ่งด้านหน้าของที่ทำการไปรษณีย์เป็นเคาน์เตอร์สำหรับให้บริการกับประชาชน ส่วนด้านหลังใช้เป็นที่คัดแยกจดหมายเพื่อส่งต่อไปไปรษณีย์อื่นหรือผู้รับ แต่ก็มีที่ทำการไปรษณีย์จำนวนหนึ่งซึ่งมีหน้าที่คัดแยกจดหมายโดยเฉพาะ ไม่เปิดให้บุคคลทั่วไปเข้าไปใช้บริการ
ที่ทำการไปรษณีย์ไม่จำเป็นต้องเป็นลักษณะอาคารเท่านั้น อาจเป็นเพียงเคาน์เตอร์ให้บริการขนาดเล็กในหน่วยงานอื่น ในศูนย์การค้า หรือแม้แต่ในงานจัดแสดงต่าง ๆ หรือการแข่งขันกีฬานานาชาติ ซึ่งเปิดเป็นที่ทำการไปรษณีย์ชั่วคราว นอกจากนี้ยังมีที่ทำการไปรษณีย์แบบเคลื่อนที่ เช่น บนรถไฟ รถยนต์ หรือ เรือ ซึ่งสามารถให้บริการตามจุดต่าง ๆ ที่มีการหยุดแวะ เป็นต้น
ดูเพิ่ม

ไปรษณีย์
ไปรษณีย์ไทย
ทาลัสซีเมียแบบแอลฟา

| ทาลัสซีเมียแบบแอลฟา |
| --- | --- |

การสืบทอดทาลัสซีเมียแบบแอลฟาทางพันธุกรรม
สาขาวิชา: โลหิตวิทยา
ทาลัสซีเมียแบบแอลฟา (อังกฤษ: Alpha-thalassemia, α-thalassemia, α-thalassaemi)
เป็นทาลัสซีเมียประเภทหนึ่ง ซึ่งเป็นกลุ่มโรคเลือดที่สืบทอดทางกรรมพันธุ์และเกิดจากความผิดปกติในการสังเคราะห์ห่วงลูกโซ่โปรตีนของเฮโมโกลบิน
โดยเฉพาะแล้ว แบบแอลฟาเกิดจากความผิดปกติของยีน HBA1
และ/หรือ HBA2
บนโครโมโซม 16
ทำให้ผลิตห่วงลูกโซ่แบบแอลฟาจากยีน globin 1,2,3, หรือทั้ง 4 ยีนอย่างผิดปกติ มีผลให้ห่วงลูกโซ่แบบแอลฟาลดลงหรือไม่มี และเกิดห่วงลูกโซ่แบบบีตามากเกินสัดส่วน
ระดับความพิการที่เกิดจะขึ้นอยู่กับลักษณะทางพันธุกรรม (phenotype) ที่มี คือ มียีนกี่ตำแหน่งที่เปลี่ยนไป
แต่โดยทั่วไปแล้วความไม่สมดุลของห่วงลูกโซ่แอลฟาและบีตาจะทำให้เกิดการสลายของเม็ดเลือดแดง (hemolysis) และการสร้างเม็ดเลือดแดงที่ไม่มีประสิทธิภาพ คนที่มีกรรมพันธุ์แบบพาหะเงียบ (silent carrier) และแบบลักษณะสืบสายพันธุ์ (trait) จะไม่มีอาการ ไม่ต้องรักษา และจะมีการคาดหมายคงชีพที่อายุปกติ คนที่เป็นระดับปานกลาง (intermedia) จะมีภาวะเลือดจางเพราะการสลายเลือด และทารกที่มีระดับหนัก (major) มักจะไม่รอดชีวิต บุคคลที่มีโรคควรจะปรึกษาแพทย์ก่อนมีบุตร/ก่อนแต่งงาน และบุคคลที่เป็น trait ควรตรวจบุตรที่อยู่ในครรภ์ (chorionic villus sampling)
อาการ

อาการปรากฏของบุคคลที่มีภาวะนี้รวมทั้ง
ดีซ่าน
ความอ่อนเปลี้ย
หน้าผากนูนออก
นิ่วในถุงน้ำดี
ความดันโลหิตสูง (เมื่อตั้งครรภ์)
เหตุ

ภาวะนี้สืบทอดทางกรรมพันธุ์ในรูปแบบ Mendelian recessive (ลักษณะด้อยของเมนเดล) ผ่านออโตโซม
และสัมพันธ์กับการหลุดหายของโครโมโซม 16p
แต่โรคสามารถ "เกิดขึ้น" ได้ในสถานการณ์ที่มีน้อย
พยาธิสรีรภาพ

เฮโมโกลบินในเลือดมีลักษณะเป็นวงแหวน heme มีหน่วยย่อยเป็นห่วงลูกโซ่โปรตีน globin 4 หน่วย โดย 2 หน่วยเป็นแบบแอลฟา และอีกสองหน่วยแบบอื่นนอกจากแอลฟา หน่วยย่อยเหล่านี้จะเป็นตัวกำหนดประเภทของเฮโมโกลบิน เฮโมโกลบินของทารก (HbF) จะมีแอลฟา 2 หน่วยและแกมมา 2 หน่วย (α2γ2) เฮโมโกลบินของผู้ใหญ่ (HbA) จะมีแอลฟา 2 หน่วยและมีบีตา 2 หน่วย (α2β2) และเฮโมโกลบินของผู้ใหญ่ประเภทที่ 2 (HbA2) จะมีแอลฟา 2 หน่วยและเดลตา 2 หน่วย (α2δ2) ผู้ใหญ่ปกติจะมี HbA โดยมาก (> 96%) และ HbA2 โดยส่วนน้อย (<= 4%)
กลไกของโรคทำให้เกิดการผลิตห่วงโซ่ globin แบบแอลฟาน้อยลง ทำให้ห่วงโซ่แบบบีตามีเกินในผู้ใหญ่ และแบบแกมมาเกินในทารกเกิดใหม่
ลูกโซ่บีตาที่เกินจะประกอบเป็นโมเลกุลมีหน่วยย่อย 4 ส่วน (tetramer) ที่ไม่เสถียรซึ่งเรียกว่า Hemoglobin H (HbH) เป็นห่วงโซ่บีตา 4 ห่วงต่อกัน (β4)
ซึ่งเป็นรูปแบบที่ส่งออกซิเจนได้ไม่ดี เพราะว่าสัมพรรคภาพ (affinity) ของโมเลกุลกับออกซิเจนสูงเกินไป และดังนั้น จึงไม่ปล่อยออกซิเจนในที่ที่ควร
ทาลัสซีเมียแอลฟา0 แบบ homozygote ซึ่งจะมีห่วงโซ่แกมมา4 มาก (γ4) แต่ไม่มีแบบแอลฟาเลย (เรียกว่า Hemoglobin Barts) บ่อยครั้งจะทำให้เสียชีวิตหลังเกิดไม่นาน
การวินิจฉัย

การวินิจฉัยทาลัสซีเมียแบบแอลฟาโดยหลักทำโดยการทดสอบในแล็บ และ haemoglobin electrophoresis
แต่สามารถวินิจฉัยผิดว่าเป็นภาวะเลือดจางเหตุขาดธาตุเหล็กได้ง่าย ๆ โดยอาศัยการตรวจนับเม็ดเลือดอย่างสมบูรณ์ หรือจากการตรวจฟิล์มเลือด เพราะอาการทั้งสองล้วนมีภาวะเลือดจางแบบเม็ดเลือดเล็ก (microcytic)
ระดับเหล็กและ ferritin ในเลือดสามารถใช้กันภาวะโลหิตจางเหตุขาดธาตุเหล็กออกได้
โดยมากคนจะพบ trait ทาลัสซีเมียโดยบังเอิญเมื่อตรวจเลือดโดยการตรวจนับเม็ดเลือดอย่างสมบูรณ์แล้วพบว่ามีภาวะเลือดจางแบบเม็ดเลือดเล็ก (microcytic) อย่างเบา ๆ
ซึ่งอาจมีเหตุจากภาวะต่าง ๆ รวมทั้งการขาดธาตุเหล็ก, ทาลัสซีเมีย, ตะกั่วเป็นพิษ, sideroblastic anemia, หรือภาวะเลือดจางเหตุโรคเรื้อรังอื่น ๆ
ปริมาตรของเม็ดเลือดแดงโดยเฉลี่ย (MCV), ความกว้างของการกระจายขนาดเม็ดเลือดแดง (RDW), และประวัติคนไข้สามารถกันเหตุบางอย่างเหล่านี้ออกไป
คือ สำหรับทาลัสซีเมีย MCV ปกติจะน้อยกว่า 75 fl และสำหรับการขาดธาตุเหล็ก MCV ปกติจะไม่น้อยกว่า 80 fl ยกเว้นเมื่อฮีมาโทคริตน้อยกว่า 30%
สำหรับเด็ก Mentzer index คือ อัตรา MCV/red blood cell count สามารถเป็นตัวจำแนก
คือสำหรับการขาดธาตุเหล็ก อัตราปกติจะสูงกว่า 13 เทียบกับทาลัสซีเมียที่น้อยกว่า 13
ถ้าอยู่ที่ 13 นี่บ่งว่าไม่ชัดเจน
RDW อาจจำแนกการขาดธาตุเหล็กและ sideroblastic anemia ออกจากทาลัสซีเมีย
คือ เกิน 90% ในบุคคลที่ขาดธาตุเหล็ก RDW จะมีค่าสูง แต่จะสูงเพียงในแค่ 50% ของคนที่มีทาลัสซีเมีย และสำหรับ sideroblastic anemia ค่านี้ก็จะสูงด้วย
ดังนั้น ภาวะเลือดจางแบบเม็ดเลือดเล็กที่มีค่า RDW ปกติ โดยมากจะเป็นเพราะทาลัสซีเมีย ส่วนบุคคลที่มี RDW สูงจะต้องตรวจสอบมากขึ้น
| ค่าวัดเลือด      | การขาดธาตุเหล็ก      | α-thalassemia      | β-thalassemia |
| --- | --- | --- | --- |
| MCV (ผิดปกติถ้า < 80 fl ในผู้ใหญ่)      | ต่ำ      | ต่ำ      | ต่ำ |
| RDW  | สูง      | ปกติ บางครั้งสูง      | ปกติ |
| ferritin      | ต่ำ      | ปกติ      | ปกติ |
| Mentzer index (สำหรับเด็ก)  (MCV/red blood cell count)  | >13      | <13      | <13 |
| Hb electrophoresis      | ปกติ หรือHbA2 อาจน้อย      | HbA2 มาก, HbA น้อย, HbF มาก      | ผู้ใหญ่ (ปกติ) |
ระดับ ferritin เป็นการตรวจที่ไวต่อภาวะโลหิตจางเหตุขาดธาตุเหล็กมากที่สุด ดังนั้นถ้าไม่มีการอักเสบ ระดับ ferritin ปกติโดยทั่วไปจะกันการขาดธาตุเหล็กออก
ภาวะเลือดจางเหตุโรคเรื้อรังบ่อยที่สุดจะเป็นแบบเบา ๆ มีเม็ดเลือดขนาดปกติ (normocytic ) และมีสีปกติ (normochromic)
ทาลัสซีเมียแบบบีตาจะมีระดับ HbA ที่ลดลงหรือหรือไม่มี มี HbA2 สูงขึ้น และมี HbF สูงขึ้น แต่ว่าการมีระดับ HbA2 ปกติไม่ได้กันทาลัสซีเมียแบบบีตาออกโดยเฉพาะถ้ามีการขาดธาตุเหล็กพร้อม ๆ กัน ซึ่งสามารถลด HbA2 สู่ระดับปกติ ทาลัสซีเมียแบบแอลฟาโดยทั่วไปจะแสดง HbA และ HbA2 ในระดับปกติ ถ้าเด็กทารกเกิดใหม่มีเฮโมโกลบินแบบ HbH หรือ Hb Bart เด็กจะมีทาลัสซีเมียแบบแอลฟา
การวินิจฉัย > ชนิด

มีตำแหน่งยีนสองแห่งสำหรับ globin แบบแอลฟา และดังนั้น จึงมียีนสี่ยีนในเซลล์แบบ diploid
ยีนสองยีนมาจากแม่ และสองยีนมาจากพ่อ
ความรุนแรงของภาวะนี้มีสหสัมพันธ์กับจำนวนยีน globin แบบแอลฟาที่มีปัญหา ยิ่งมากเท่าไร ก็จะรุนแรงขึ้นเท่านั้น
ในตารางต่อไปนี้ การบ่ง genotype ว่า "α" หมายถึงเป็นลูกโซ่แอลฟาที่ปกติ
| อัลลีลที่ผิดปกติ      | รายละเอียด      | Genotype |
| --- | --- | --- |
| หนึ่ง  | นี่รู้จักว่าเป็น ทาลัสซีเมียแบบแอลฟาเงียบ (alpha thalassemia silent) เพราะมีผลน้อยที่สุดต่อการสังเคราะห์เฮโมโกลบิน โดยยีน α-globin 3 แห่งพอให้ผลิตเฮโมโกลบินตามปกติ และจะไม่ปรากฏอาการอะไร ๆ เป็นความผิดปกติที่เกิดจากการกลายพันธุ์แบบหลุดหาย (deletion) หรือไม่ได้หลุดหาย (non-deletion)  | -/α α/α |
| สอง  | การผลิตเม็ดเลือด (Haematopoiesis)  ภาวะนี้เรียกว่า alpha thalassemia trait เพราะว่า มียีนแอลฟา 2 ยีนที่ทำให้สามารถสร้างเม็ดเลือดแดงได้เกือบเป็นปกติ แต่อาจมีภาวะโลหิตจางแบบ microcytic (เม็ดเลือดเล็ก) และ hypochromic (สีเม็ดเลืองจาง) โรครูปแบบนี้สามารถวินิจฉัยผิดว่าเป็นภาวะเลือดจางเหตุขาดธาตุเหล็กและรักษาอย่างไม่ถูกต้องโดยการให้ธาตุเหล็ก แบบนี้มี สองรูปแบบย่อย คือ alpha-thal-1 (αα/--) มีการหลุดหายของยีนแบบ cis ที่ยีนแอลฟาทั้งสองในโครโมโซมหนึ่ง  alpha-thal-2 (α-/α-) มีการหลุดหายของยีนแบบ trans ที่ยีนในโครโมโซม homologous ทั้งสอง  | -/- α/α หรือ -/α -/α |
| สาม  | ภาวะนี้เรียกว่า Hemoglobin H disease เพราะมีเฮโมโกลบินที่ไม่เสถียรสองอย่างในเลือด คือ Hemoglobin Barts (tetrameric γ chains) และ Hemoglobin H (tetrameric β chains) และเฮโมโกลบินทั้งสองนี้มีสัมพรรคภาพ (affinity) กับออกซิเจนในระดับสูงกว่าปกติ มีภาวะโลหิตจางเนื่องจากการสลายของเม็ดเลือดแดงปรากฏทั้งแบบเม็ดเลือดเล็ก (microcytic) และสีเลือดจาง (hypochromic) โดยมีทั้ง codocyte (หรือ target cell) และ Heinz body (หรือ precipitated HbH) ในฟิล์มเลือด โดยปรากฏกับม้ามตับโต (hepatosplenomegaly) โดยจะสังเกตเห็นได้ตั้งแต่เด็กหรือผู้ใหญ่วัยต้น ๆ ด้วยเหตุภาวะโลหิตจางและม้ามตับโต      | -/- -/α |
| สี่  | นี้เรียกว่า alpha thalassemia major ทารกในครรภ์จะมีอาการบวมน้ำ และมีเฮโมโกลบินที่หมุนเวียนไปน้อย และที่มีทั้งหมดก็จะเป็นแบบ tetrameric γ chains เมื่ออัลลีลทั้ง 4 อันเสียหาย ทารกจะไม่สามารถรอดชีวิตโดยไม่ช่วย เพราะว่า ทารกโดยมากจะตายคลอดด้วยอาการทารกบวมน้ำ (hydrops fetalis) แต่ทารกในครรภ์ที่ได้รับการถ่ายเลือดตลอดการตั้งครรภ์เริ่มตั้งแต่ต้น ๆ สามารถรอดชีวิตจนเกิดออกมาได้ โดยมีภาวะโรคในระดับที่ยอมรับได้ และหลังจากเกิด ทางเลือกในการรักษารวมทั้งการปลูกถ่ายไขกระดูก หรือการถ่ายเปลี่ยนเลือดเป็นประจำ  | -/- -/- |
การรักษา

บุคคลที่มี trait ทาลัสซีเมียไม่จำเป็นต้องรักษา ไม่ต้องสอดส่อง ปกติจะไม่ขาดธาตุเหล็ก การเสริมธาตุเหล็กจะไม่ช่วยภาวะเลือดจางของบุคคลนี้ และ
ดังนั้น จึงไม่ควรทานธาตุเหล็กเสริมยกเว้นถ้าขาดธาตุเหล็ก
การรักษาโรคนี้อาจรวมการถ่ายเลือด การตัดม้าม (splenectomy) นอกจากนั้นแล้ว นิ่วในถุงน้ำดีอาจเป็นปัญหาที่ต้องอาศัยการผ่าตัด
ปัญหาระดับทุติยภูมิจากคราวเป็นไข้ (febrile episode) ควรจะสอดส่องดูแล แต่ว่าคนไข้โดยมากสามารถใช้ชีวิตได้โดยไม่ต้องรักษาอะไร
นอกจากนั้นแล้ว การปลูกถ่ายเซลล์ต้นกำเนิด ยังสามารถใช้รักษาได้โดยทำตั้งแต่อายุน้อย ๆ
วิธีการอื่น ๆ เช่น ยีนบำบัด (gene therapy) กำลังพัฒนาอยู่
วิทยาการระบาด

ตามวิทยาการระบาด การกระจายตัวทั่วโลกของทาลัสซีเมียแบบแอลฟาที่สืบทางกรรมพันธุ์เป็นไปตามเขตโรคมาลาเรีย ซึ่งแสดงนัยว่ามีบทบาทป้องกันโรค
เป็นโรคที่สามัญในเขตแอฟริกาใต้สะฮารา ในเขตทะเลเมดิเตอร์เรเนียน และโดยทั่วไปในเขตร้อนและกึ่งเขตร้อน
การระบาดของโรคนี้ในสหรัฐอเมริกาสะท้อนการกระจายทั่วโลก
โดยเฉพาะก็คือ Hemoglobin H disease มักจะมากับคนเอเชียอาคเนย์และคนตะวันออกกลาง ส่วน Hb Bart Hydrops fetalis มาจากเขตเอเชียอาคเนย์เท่านั้น
5% ของประชากรโลกมีโปรตีน globin ที่ต่างไปจากปกติ แต่เพียงแค่ 1.7% มีทาลัสซีเมียแบบแอลฟาหรือบีตา ทั้งชายหญิงมีโรคเท่า ๆ กัน โดยมีอัตราที่ 4.4 ต่อเด็กที่เกิดโดยรอดชีวิต 10,000 คน แบบอัลฟาเกิดบ่อยที่สุดในคนแอฟริกาและคนเอเชียอาคเนย์ แบบเบตาเกิดบ่อยที่สุดในคนเขตเมดิเตอร์เรนียน คนแอฟริกา และคนเอเชียอาคเนย์ โดยมีความชุกของโรคในหมู่คนเหล่านี้ประมาณ 5-30%
ดูเพิ่ม

ทาลัสซีเมียแบบบีตา
ทาลัสซีเมียแบบเดลตา-บีตา
ทาลัสซีเมีย
โรคเม็ดเลือดแดงรูปเคียว
ฮีโมโกลบินผิดปกติ